अपनी कान्वेन्ट स्कूली अंग्रेज़ी और टेलीविजन धारावाहिकों की हिंदी में ईरानी ने जाति से जुड़े इन मुद्दों व जेएनयू के वामपंथी छात्र नेताओं की कथित राष्ट्रविरोधी गतिविधियों का सम्मिश्रण करने का जो प्रयास किया, उससे स्थिति साफ होने की बजाय और गडमड हो गई। झूठ का जाल बुनने में कितने माहिर हैं ये लोग! सौभाग्यवश, फारवर्ड प्रेस सफेद झूठ व अर्द्धसत्यों के इस पुलिंदे से सच को ढूंढ निकालने में सक्षम है। जैसा कि हमारे पाठक जानते हैं, हम हमेशा से सत्य, पूर्णसत्य और केवल सत्य के प्रति प्रतिबद्ध रहे हैं-हे ईश्वर, मेरी मदद करो।